รัฐบาลไทย-ข่าวทำเนียบรัฐบาล-มท. สั่งเข้ม ตัดวงจร Demand และ Supply พร้อมนำผู้ป่วยเข้าสู่กระบวนการบำบัด รักษา ฟื้นฟู ไม่ให้กลับไปยุ่งเกี่ยวกับยาเสพติด ย้ำเเจ้งเบาะแส ณ ศูนย์ดำรงธรรม หรือ โทรสายด่วน 1567
วันอังคารที่ 15 พฤศจิกายน 2565
มท. สั่งเข้ม ตัดวงจร Demand และ Supply พร้อมนําผู้ป่วยเข้าสู่กระบวนการบําบัด รักษา ฟื้นฟู ไม่ให้กลับไปยุ่งเกี่ยวกับยาเสพติด ย้ําเเจ้งเบาะแส ณ ศูนย์ดํารงธรรม หรือ โทรสายด่วน 1567
มท. สั่งเข้ม ตัดวงจร Demand และ Supply พร้อมนําผู้ป่วยเข้าสู่กระบวนการบําบัด รักษา ฟื้นฟู ไม่ให้กลับไปยุ่งเกี่ยวกับยาเสพติด ย้ําเเจ้งเบาะแส ณ ศูนย์ดํารงธรรม หรือ โทรสายด่วน 1567
เมื่อวันที่ 14 พ.ย. 65 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ฝ่ายความมั่นคงได้บูรณาการข้อมูลที่เกี่ยวข้องของขบวนการค้ายาเสพติดทั้งรายเล็ก รายใหญ่แล้ว จึงขอย้ําเตือนให้กลับตัวกลับใจก่อนที่จะสายเกินไป โดยขณะนี้ในหลายพื้นที่ เจ้าหน้าที่ฝ่ายปกครองร่วมกับเจ้าหน้าที่ด้านความมั่นคงได้ดําเนินการจัดชุดปฏิบัติการตรวจสอบข้อเท็จจริงตามที่แหล่งข่าวได้รายงานไว้ ซึ่งได้สั่งการกําชับให้ทุกพื้นที่ตัดวงจรทั้งด้าน Supply side คือ ป้องกันไม่ให้มีการค้าและจําหน่ายยาเสพติด รวมถึงการลําเลียงยาเสพติดเข้ามาแพร่กระจายในพื้นที่ชั้นใน และด้าน Demand side เจ้าหน้าฝ่ายความมั่นคงได้เพิ่มระดับความเข้มข้นในเเต่ละพื้นที่ เพื่อเร่งปราบปรามและนําตัวผู้กระทําความผิดมาดําเนินคดีตามกฎหมาย ควบคู่กับการบําบัด รักษา ฟื้นฟู เพื่อลดจํานวนผู้เสพรายเดิมไม่ให้กลับไปยุ่งเกี่ยวกับยาเสพติด ซึ่งในหลายพื้นที่ ได้มีการจัดกิจกรรม รณรงค์ให้เลิกยุ่งเกี่ยวกับยาเสพติด และปล่อยเเถวเปิดปฏิบัติการกวาดล้างยาเสพติด ตามที่ปรากฎในข่าวในหลายพื้นที่ โดยในวันนี้ กระทรวงมหาดไทยได้รับรายงานผลการป้องกันและแก้ไขปัญหายาเสพติดในหลายพื้นที่ โดยมีรายละเอียดที่น่าสนใจ ดังนี้
1. จังหวัดนครพนม นายชาญชัย คงทัน รองผู้ว่าราชการจังหวัดนครพนมรักษาราชการแทนผู้ว่าราชการจังหวัดนครพนม พร้อมด้วย พลเรือตรี สมาน ขันธพงษ์ ผู้บัญชาการหน่วยเรือรักษาความสงบเรียบร้อยตามลําแม่น้ําโขง (ผบ.นรข.) พลตํารวจตรี ธวัชชัย ถุงเป้า ผู้บังคับการตํารวจภูธรจังหวัดนครพนม พันเอก สุพรเทพ ไชยยงค์ รอง ผบ.บก.ควบคุมที่ 1 กองกําลังสุรศักดิ์มนตรี พันตํารวจเอก ญ จิระนัน ธนะสินห์ ผกก.พิสูจน์หลักฐาน ภ.จว.นครพนม และเจ้าหน้าที่หน่วยงานความมั่นคงร่วมกันแถลงข่าวการตรวจยึดยาบ้า จํานวน 458,000 เม็ด ภายใต้แผน "ยุทธการฟ้าสางที่ฝั่งโขง" ของศูนย์อํานวยการป้องกันและปราบปรามยาเสพติดจังหวัดนครพนม โดยได้รับแจ้งจากชาวบ้านในพื้นที่เมื่อวันที่ 12 พฤศจิกายน 2565 ว่าจะมีการลักลอบลําเลียงยาเสพติดเข้ามาในพื้นที่รับผิดชอบ จึงได้สั่งการให้ นาวาเอก กษิดิ กลิ่นศรีสุข ผบ.นรข.เขตนครพนม พร้อมด้วย นาวาโท วรภัทร แสงสุวรรณ หัวหน้าสถานีเรือนครพนม และนาวาตรี สมเจตน์ ค้าทวี หัวหน้าสถานีเรือบ้านแพง บูรณาการหน่วยงานความมั่นคงตรวจสอบข่าวพร้อมจัดชุดลาดตระเวนลงพื้นที่ กระทั่งเวลาประมาณ 21.30 น. ได้พบว่าเรือต้องสงสัยได้ดับเครื่องยนต์แล้วใช้วิธีพายมือ ล่องเรือมาตามแม่น้ําโขงมุ่งหน้าสู่ฝั่งไทย บริเวณวัดเหล่าสวนกล้วย บ้านเหล่าสวนกล้วย ตําบลหนองเทา อําเภอท่าอุเทน ห่างจากชุดลาดตระเวนทางบกประมาน 200 เมตร เจ้าหน้าที่จึงได้ทําการปิดระยะเข้าประชิด พบชายฉกรรจ์ 2 คนกําลังช่วยกันแบกกระสอบขึ้นจากเรือมาวางไว้บนฝั่ง เจ้าหน้าที่จึงได้แสดงตัวเข้าตรวจสอบ เมื่อชายฉกรรจ์เห็นเจ้าหน้าที่ก็ได้ทิ้งกระสอบ ก่อนจะรีบหนีหายไปในความมืดด้วยความชํานาญ จากนั้นจึงเข้าตรวจสอบโดยละเอียด พบกระสอบ จํานวน 3 กระสอบภายในบรรจุห่อยาบ้า จํานวน 458,000 เม็ด จึงได้ร่วมกันทําบันทึกตรวจยึดไว้เป็นหลักฐาน พร้อมทั้งนําของกลางทั้งหมดส่งพนักงานสอบสวน สภ.ท่าอุเทน เพื่อดําเนินการสืบสวนสอบสวนขยายผลหาคนผิดมาดําเนินการตามกฎหมายต่อไป
2. จังหวัดลพบุรี เจ้าหน้าที่หน่วยปฏิบัติการพิเศษ พัทยา กก.1 บก.ปส.2 ร่วมกับ บก.ขส. ร่วมกันจับกุมผู้ต้องหา 9 ราย ได้ที่บริเวณถนนสระบุรี-หล่มสัก บริเวณหลักกิโลเมตรที่ 9 ต.บีลัง อ.พัฒนานิคม จ.ลพบุรี เมื่อวันที่ 12 พ.ย.65 จากการสืบสวนหาข่าวเชิงลึก และวิเคราะห์ข้อมูลจากบิ๊กดาต้า ประกอบกับขยายผลจากการจับกุมเครือข่ายลําเลียงยาเสพติด ซึ่งทําหน้าที่ลําเลียงจากชายแดนประเทศเพื่อนบ้านทางภาคอีสาน ลงมายังภาคกลาง เจ้าหน้าที่ตํารวจ ปส. ได้จัดชุดเฝ้าติดตามพฤติกรรมเรื่อยมา กระทั่งทราบว่าในวันที่ 12 พ.ย. 65 แก๊งผมทองจะมีการลําเลียงยาเสพติดได้ใช้รถนํารถขนยาเสพติด และรถปิดท้าย ผ่านมาในพื้นที่ จ.ลพบุรี เจ้าหน้าที่ตํารวจชุดจับกุม จึงสนธิกําลังสกัดกั้นจับรถได้ทั้ง 3 คัน ตรวจค้นรถของกลางพบยาบ้า มีตราสัญลักษณ์ Y 1 และ 999 รวม 2,200,000 เม็ด, ยาหลอนประสาท ERIMIN 5 จํานวน 40,000 เม็ด, โทรศัพท์มือถือ 9 เครื่อง และตรวจยึดรถยนต์ของกลาง 3 คัน เบื้องต้นแจ้งข้อหา “ร่วมกันจําหน่ายยาเสพติดให้โทษประเภท 1 ชนิดร้ายแรง (ยาบ้าหรือเมทแอมเฟตามิน) โดยการมีไว้เพื่อจําหน่ายอันเป็นการกระทําเพื่อการค้า และการก่อให้เกิดการแพร่กระจายในกลุ่มประชาชน” และ “ร่วมกันจําหน่ายวัตถุออกฤทธิ์ในประเภท 2 (ไฟว์ ไฟว์ หรืออิริมินไฟว์) เพื่อจําหน่ายอันเป็นการกระทําเพื่อการค้าและการก่อให้เกิดการแพร่กระจายในกลุ่มประชาชน โดยไม่ได้รับอนุญาต” ซึ่งจะดําเนินการขยายผลหาผู้กระทําผิดที่ร่วมขบวนการ ต่อไป
3. จังหวัดสุราษฎร์ธานี นายวิชวุทย์ จินโต ผู้ว่าราชการจังหวัดสุราษฎร์ธานี ได้มอบหมายให้ นายมนตรา พรมสินธุ ปลัดจังหวัดสุราษฎร์ธานี นายสันติ บุญรอด นายอําเภอเคียนซา นางสาวศริญดา ปาลคะเชนทร์ ป้องกันจังหวัดสุราษฎร์ธานี และเจ้าพนักงานฝ่ายปกครองอําเภอเคียนซา ชุดจับกุมนําโดยนายอร่าม ญาณแก้ว ปลัดอําเภอหัวหน้ากลุ่มงานบริหารงานปกครอง เจ้าพนักงาน ป.ป.ส. พร้อมด้วยชุดเฉพาะกิจอําเภอเคียนซา (ฉก.ธารทิพย์) ประกอบด้วย กํานัน กํานัน ผู้ใหญ่บ้าน และสมาชิก อส. รวมกับเจ้าหน้าที่ตํารวจ ตชด.416 นําโดย ร.ต.ท.ณัฐชนน ลอยเลื่อน รอง.สว.(ป.) กก.ตชด.41 สืบสวนจับกุมคดียาเสพติดผู้ต้องหาสําคัญในพื้นที่ 3 คดี จํานวน 4 ราย คือ นายสานนท์ หรือนนท์ (สงวนนามสกุล) อายุ 48 ปี และ นายสาธิต หรือปิก (สงวนนามสกุล) อายุ 35 ปี นายวิษณุ หรือม่อน (สงวนนามสกุล) อายุ 25 ปี และนายอนุรักษ์ หรือหวัง (สวงนนามสกุล) อายุ 35 ปี รวมของกลาง ยาบ้า ทั้งสิ้น 21,778 เม็ด ไอซ์ 0.44 กรัม ปืน 1 กระบอก โดยแจ้งข้อกล่าวหา เสพและจําหน่ายยาเสพติดให้โทษประเภทที่ 1 (เมทแอมเฟตามีน) โดยมีไว้ในครอบครองเพื่อจําหน่ายอันเป็นการกระทําเพื่อการค้าและทําให้แพร่กระจายในชุมชนโดยผิดกฎหมาย และมีอาวุธปืนโดยผิดกฎหมาย และมีอาวุธปืนและเครื่องกระสุนปืนไว้ในครอบครองโดยไม่ได้รับอนุญาตจากนายทะเบียน และพกพาอาวุธปืนไปในเมืองหมู่บ้านโดยไม่ได้รับอนุญาตและไม่มีเหตุอันสมควร ซึ่งได้นําตัวส่งพนักงานสอบสวน ดําเนินคดีตามกฎหมายต่อไป
4. จังหวัดนครศรีธรรมราช นายอภินันท์ เผือกผ่อง ผู้ว่าราชการจังหวัดนครศรีธรรมราช พร้อมด้วย พล.ต.ต. สมชาย ซื่อต่อตระกูล ผู้บังคับการตํารวจภูธรจังหวัดนครศรีธรรมราช พ.อ.ศุภชัย ปรีชามาตร รอง ผอ.รมน.จังหวัดนครศรีธรรมราช นายศรัทธา ทองคํา ปลัดจังหวัดนครศรีธรรมราช นายสุเทพ แก้วประดิษฐ์ นายอําเภอเมืองนครศรีธรรมราช พ.อ.นุกูล ดําสุวรรณ หัวหน้าชุดปราบปรามยาเสพติด กองทัพภาคที่ ๔ กองอํานวยการรักษาความมั่นคงภายในภาค ๔ และ พ.ต.อ.นัษฐวุฒิ ทองทิพย์ ผู้กํากับการสถานีตํารวจภูธรเมืองนครศรีธรรมราช ร่วมแถลงข่าวการจับกุมเครือข่ายยาเสพติดและอาวุธสงครามในพื้นที่รายสําคัญ คือ นายพรชัย (สงวนนามสกุล) หรือ ตู่ นาทราย พร้อมของกลางในคดี ได้แก่ ยาเสพติดให้โทษประเภท 1 เมทแอมเฟตามีน (ยาบ้า) จํานวน 1,670 เม็ด อาวุธปืน จํานวน 5 กระบอก ประกอบด้วยอาวุธปืนสงคราม อาก้า หรือ AK-47 จํานวน 1 กระบอก พร้อมเครื่องกระสุน ขนาด 7.62 จํานวน 138 นัด อาวุธปืนสงคราม M-16 A1 จํานวน 1 กระบอก พร้อมเครื่องกระสุน ขนาด 5.56 จํานวน 37 นัด อาวุธปืน ยี่ห้อ CMMG ขนาด .22 จํานวน 1 กระบอก อาวุธปืนลูกซอง ยี่ห้อ คอมมานโด จํานวน 1 กระบอก และอาวุธปืนพกสั้น ขนาด 9 มม. จํานวน 1 กระบอก พร้อมเครื่องกระสุน ขนาด 9 มม. จํานวน 15 นัดพร้อมกันนี้ได้ตรวจยึดทรัพย์สินที่อาจได้รับมาจากการกระทําความผิดเกี่ยวกับยาเสพติดเพื่อตรวจสอบตามประมวลกฎหมายยาเสพติด พ.ศ. 2565 ประกอบด้วย รถยนต์ จํานวน 2 คัน รถจักรยานยนต์ จํานวน 1 คัน และสิ่งของคล้ายทองคํารูปพรรณ จํานวนหนึ่ง โดยเจ้าหน้าที่ได้ร่วมกันทําบันทึกตรวจยึดไว้เป็นหลักฐาน พร้อมทั้งนําของกลางทั้งหมดส่งพนักงานสอบสวน เพื่อดําเนินการสืบสวนสอบสวนขยายผลหาคนผิดมาดําเนินการตามกฎหมายต่อไป
"กระทรวงมหาดไทยในฐานะหน่วยงานความมั่นคงภายใน มีหน้าที่ประการสําคัญ คือ การบําบัดทุกข์ บํารุงสุขให้แก่พี่น้องประชาชน หนึ่งในภัยร้ายที่คอยกัดกร่อนสังคมไทยที่เป็นภัยคุกคามเรื้อรัง คือ ปัญหายาเสพติด ซึ่งไม่เพียงเเต่ส่งผลโดยตรงต่อความสงบสุขเรียบร้อยของสังคมโดยรวมแล้ว ยาเสพติดยังส่งผลต่อภาพลักษณ์เเละความน่าเชื่อถือของประเทศอีกด้วย ซึ่งส่งผลทั้งในเเง่ความมั่นคง เศรษฐกิจ และด้านความร่วมมือระหว่างประเทศอื่น ๆ ซึ่งกระทรวงมหาดไทยมีความตั้งใจที่จะ Change for Good เปลี่ยนวิกฤตเป็นโอกาส เเสดงให้นานาประเทศได้เห็นเป็นที่ประจักษ์ว่า ประเทศไทยแม้ว่าจะมีปัญหายาเสพติดมาอย่างยาวนาน แต่ก็สามารถป้องกันเเละแก้ไขภัยที่เกิดจากยาเสพติดได้ และนอกจากจะป้องกันเเละปราบปรามเเล้วในด้านการบําบัดรักษาฟื้นฟู ยังสะท้อนเเสดงให้เห็นถึงความโอบอ้อมอารีของคนไทย และสังคมที่เปิดกว้างในด้านการให้โอกาส รวมถึงศักยภาพของบุคลากรด้านสาธารณสุข และฝ่ายปกครองท้องที่ ที่สามารถเเก้ไขปัญหาผู้ป่วยยาเสพติดให้รู้จักความว่า "โอกาส" ในการกลับตัว กลับใจ กลับไปใช้ชีวิตที่อยู่บนพื้นฐานความพอเพียงสุจริต และสร้างสรรค์สิ่งดี ๆ ให้เกิดขึ้นในสังคม ฉะนั้น หากปฏิบัติการป้องกันเเละเเก้ไขปัญหายาเสพติดทุกหน่วยงานให้ความสําคัญอย่างจริงจังและต่อเนื่องเหมือนที่มีการปฏิบัติอยู่นี้ จะช่วยให้สังคมไทยเป็นสังคมที่ปลอดภัยจากยาเสพติดได้ไม่ยาก ท้ายนี้ขอขอบคุณพี่น้องประชาชนที่ให้ความอนุเคราะห์ในการเเจ้งเบาะเเสมายังศูนย์ดํารงธรรม ทําให้สามารถขยายผลและดําเนินการจับกุมผู้กระทําความผิดมาดําเนินคดีตามกฎหมายได้ในหลายพื้นที่ ทั้งนี้ ขอให้เเจ้งเบาะเเสยาเสพติดมาอย่างต่อเนื่อง เเละอย่าได้กลัวว่าข้อมูลจะถูกเปิดเผย เนื่องจากได้กําชับเจ้าหน้าที่เเล้วว่า พี่น้องประชาชน คือ พันธมิตรที่เเท้จริงของหน่วยงานภาครัฐซึ่งจะต้องดําเนินการคุ้มครองผู้ให้ข้อมูลไม่ให้ได้รับภยันตรายจากการร้องเรียนหรือเเจ้งเบาะเเสเป็นอันขาด หากพบการกระทําความผิดขอให้รีบเเจ้งเบาะเเสมาที่ศูนย์ดํารงธรรมที่สายด่วน 1567 ทันที หรือจะเดินทางไปติดต่อที่ศูนย์ดํารงธรรมอําเภอ หรือจังหวัด หรือที่กระทรวงมหาดไทยก็ได้ ซึ่งจะมีเจ้าหน้าคอยให้บริการ ทั้งในด้านคําปรึกษา ข้อกฎหมาย และในด้านอื่น ๆ" ปลัดกระทรวงมหาดไทย กล่าวทิ้งท้าย